
RADVILIŠKIO RAJONO SAVIVALDYBĖS TARYBA 

SPRENDIMAS
DĖL VALSTYBINĖS ŽEMĖS PATIKĖTINIO SUTIKIMO DĖL TERITORIJŲ, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, IŠDAVIMO IR VALSTYBINĖS ŽEMĖS PATIKĖTINIO PATIRIAMŲ NUOSTOLIŲ DYDŽIO APSKAIČIAVIMO IR ATLYGINIMO TVARKOS APRAŠO PATVIRTINIMO

2025 m.                    d. Nr. T-
Radviliškis


Vadovaudamasi Lietuvos Respublikos žemės įstatymo 7 straipsnio 1 dalies 2 punktu, Lietuvos Respublikos vietos savivaldos įstatymo 15 straipsnio 2 dalies 20 punktu ir 4 dalimi, Lietuvos Respublikos specialiųjų žemės naudojimo sąlygų įstatymo 7 straipsnio 1 ir 5 dalimis ir Kompensacijos dėl specialiųjų žemės naudojimo sąlygų taikymo Lietuvos Respublikos specialiųjų žemės naudojimo sąlygų įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodika, patvirtinta Lietuvos Respublikos Vyriausybės 2019 m. gruodžio 11 d. nutarimu Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“, Radviliškio rajono savivaldybės taryba  nusprendžia: 
Patvirtinti Valstybinės žemės patikėtinio sutikimo dėl teritorijų, kuriose taikomos specialiosios žemės naudojimo sąlygos, išdavimo ir valstybinės žemės patikėtinio patiriamų nuostolių dydžio apskaičiavimo ir atlyginimo tvarkos aprašą (pridedama).



Savivaldybės meras                                                                                           















PATVIRTINTA	Radviliškio rajono savivaldybės tarybos	2025 m. balandžio           d.	sprendimu Nr. T-	



 SKYRIUS


.	Valstybinės žemės patikėtinio sutikimo dėl teritorijų, kuriose taikomos specialiosios žemės naudojimo sąlygos, išdavimo ir valstybinės žemės patikėtinio patiriamų nuostolių dydžio apskaičiavimo ir atlyginimo tvarkos aprašas (toliau – Aprašas) nustato valstybinės žemės patikėtinio (toliau – Patikėtinis) sutikimo dėl Lietuvos Respublikos specialiųjų žemės naudojimo sąlygų įstatyme (toliau – Įstatymas) nurodytų teritorijų nustatymo ir specialiųjų žemės naudojimo sąlygų taikymo (toliau – Sutikimas) išdavimo tvarką. Aprašas taip pat nustato Patikėtinio dėl Įstatyme nurodytų teritorijų nustatymo ir specialiųjų žemės naudojimo sąlygų taikymo patiriamų nuostolių apskaičiavimo ir atlyginimo tvarką.
.	Aprašas yra taikomas tik, kai dėl Sutikimo išdavimo į Patikėtinį kreipiasi asmuo, suinteresuotas ūkinės ir (ar) kitokios veiklos, dėl kurios turi būti nustatyta Įstatyme nurodyta teritorija, vykdymu (toliau – Suinteresuotas asmuo).
.	Sutikimus išduoda Radviliškio rajono savivaldybės (toliau – Savivaldybė) meras arba jo įgaliotas Savivaldybės administracijos direktorius, vadovaudamasis šiuo Aprašu ir Įstatymu. 
.	Aprašo nuostatos taikomos Įstatymo 7 straipsnio 5 dalyje nurodytų Patikėtinio nuostolių dydžiui ir numatytam atlyginimui (toliau – Kompensacija) apskaičiuoti ir išmokėti. 
.	Kompensaciją turi teisę gauti valstybinės žemės ar žemės sklypo Patikėtinis, kuris išreiškė rašytinį sutikimą dėl Įstatyme nurodytų teritorijų nustatymo, Įstatymo 7 straipsnyje numatytais atvejais. 
.	Vienkartinė Kompensacija išmokama vieną kartą, o periodinė Kompensacija mokama kiekvienais kalendoriniais metais, bet ne ilgiau kaip 3 metus iš eilės, išskyrus atvejus, kai kituose įstatymuose nustatyta kitaip. Periodinė Kompensacija mokama vieną kartą per vienus kalendorinius metus. Sprendimą gauti vienkartinę ar periodinę Kompensaciją pagal Aprašą priima Patikėtinis, atsižvelgdamas į Suinteresuoto asmens prašymą ir su juo pateikiamą informaciją dėl Kompensacijos mokėjimo būdo.
.	Kompensacija nemokama:
.	kai dėl tų pačių ar skirtingų apribojimų taikymo atsiradę tokie patys nuostoliai buvo atlyginti, jeigu naujai nustatyta Įstatyme nurodyta teritorija (jos dalis) ir teritorija (jos dalis), dėl kurios nustatymo atsiradę šie nuostoliai buvo atlyginti, sutampa;
.	kitais įstatymų nustatytais atvejais.
.	Apraše vartojamos sąvokos suprantamos taip, kaip jos apibrėžtos Įstatyme, Lietuvos Respublikos žemės įstatyme, Lietuvos Respublikos žemės mokesčio įstatyme, Lietuvos Respublikos nekilnojamojo turto kadastro įstatyme, Lietuvos Respublikos nekilnojamojo turto mokesčio įstatyme,  Kompensacijos dėl specialiųjų žemės naudojimo sąlygų taikymo Įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikoje ir kituose teisės aktuose.


 SKYRIUS


.	Įstatyme nurodytos teritorijos Patikėtinio valdomoje žemėje yra nustatomos tik gavus Patikėtinio sutikimą dėl tokių teritorijų nustatymo, išskyrus Įstatyme numatytas išimtis. Patikėtinio sutikimas laikytinas jo sutikimu dėl Įstatyme nurodytos teritorijos įrašymo į Nekilnojamojo turto kadastrą ir Nekilnojamojo turto registrą. Aprašas yra taikomas tik Patikėtinio sutikimo gavimo procedūrai. 
.	Patikėtinio sutikimas nėra reikalingas:
.	 kai Įstatyme nurodytai teritorijai nustatyti jau buvo gautas žemės savininko ar savivaldybės žemės patikėtinio sutikimas ir Įstatyme nurodyta teritorija buvo nustatyta;
.	Įstatymo 6 straipsnio 1 dalyje nurodytuose dokumentuose naujai nustatomai Įstatyme nurodytai teritorijai, kurioje taikomos tos pačios specialiosios žemės naudojimo sąlygos; 
.	kai Patikėtinio žemės sklypo dalis, patenkanti į naujai nustatomą šiame Įstatyme nurodytą teritoriją, sumažėja;
.	Įstatymo 7 straipsnio 3 dalies atvejais.  
.	Patikėtinio sutikimas turi būti gaunamas:
.	iki teritorijų planavimo dokumento ar žemės valdos projekto patvirtinimo;
.	iki statybą leidžiančio dokumento išdavimo;
.	iki sveikatos apsaugos ministro įgaliotos institucijos sprendimo pritarti planuojamai ūkinei veiklai priėmimo (kai atliekamos poveikio visuomenės sveikatai vertinimo procedūros neatliekant poveikio aplinkai vertinimo);
.	iki kilnojamųjų elektros energetikos objektų ir įrenginių, mažo ir vidutinio slėgio dujotiekių įrengimo projektų, kilnojamųjų elektroninių ryšių tinklų įrengimo projektų ir (ar) kitų projektų, kuriems įstatymų nustatytais atvejais statybą leidžiantys dokumentai neišduodami, suderinimo su suinteresuotomis institucijomis ir (ar) asmenimis dienos;
.	per 30 darbo dienų po sprendimo pritarti planuojamai ūkinei veiklai priėmimo (kai atliekamos poveikio aplinkai vertinimo procedūros).
.	Jeigu ūkinei ir (ar) kitokiai veiklai vykdyti rengiami keli Aprašo 11 punkte nurodyti dokumentai, Patikėtinio sutikimas turi būti gautas iki pirmojo dokumento, kuriame nustatomos Įstatyme nurodytos teritorijos, patvirtinimo (išdavimo) ar iki sveikatos apsaugos ministro įgaliotos institucijos sprendimo pritarti planuojamai ūkinei veiklai priėmimo (kai atliekamos poveikio visuomenės sveikatai vertinimo procedūros neatliekant poveikio aplinkai vertinimo). Jei sutikimo kreipiamasi vėliau, visa rizika dėl tokios sutikimo neišdavimo tenka Suinteresuotam asmeniui. 
.	Suinteresuotas asmuo turi kreiptis į Patikėtinį, nepraleidęs Aprašo 11, 12 punktuose numatyto termino, su prašymu informuoti, ar Patikėtinis sutinka su Įstatyme nurodytų teritorijų nustatymu. Prašymas su priedais gali būti pateikiamas tiesiogiai (pasirašytinai), paštu, per kurjerius arba elektroninių ryšių priemonėmis. Elektroninių ryšių priemonėmis pateikti dokumentai turi būti pasirašyti saugiu elektroniniu parašu. Prašyme nurodyti duomenų subjekto duomenys tvarkomi vadovaujantis 2016-04-27 Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1), Lietuvos Respublikos asmens duomenų teisinės apsaugos įstatymu, ir saugomi 10 metų. Pasibaigus saugojimo terminui, dokumentai, kuriuose yra asmens duomenų, yra sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugojimui pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
.	Prašyme, kurio pavyzdinė forma pateikiama Aprašo 1 priede, turi būti nurodyta:
.	Suinteresuoto asmens duomenys:
.	Lietuvos Respublikos ar užsienio valstybės fizinio asmens vardas, pavardė, gimimo data, kontaktiniai duomenys (adresas, telefono numeris, elektroninio pašto adresas, banko arba kitos kredito įstaigos pavadinimas ir atsiskaitomosios sąskaitos numeris);
.	Lietuvos Respublikos ar užsienio valstybės juridinio asmens, kitos organizacijos ar jų padalinio teisinė forma, pavadinimas, kodas, kontaktiniai duomenys (adresas, telefono numeris, elektroninio pašto adresas, banko arba kitos kredito įstaigos pavadinimas, atsiskaitomosios sąskaitos numeris), atstovaujančiojo asmens pareigos, vardas, pavardė, atstovavimo pagrindas;
.	Įstatyme nurodytos teritorijos (teritorijų) dydis;
.	dokumentas, kuriuo bus nustatomos teritorijos (įrašomas Įstatymo 6 straipsnio 1 dalyje nurodytas aktualus dokumentas);
.	planuojama vykdyti ūkinė ir (ar) kitokia veikla, kuriai vykdyti turi būti nustatomos Įstatyme numatytos teritorijos;
.	teritorijoje (teritorijose) taikytinos specialiosios žemės naudojimo sąlygos;
.	Sutikimo vykdyti ūkinę ir (ar) kitokią veiklą galiojimo terminas;
.	teritorijos duomenys:
.	jeigu teritorija patenka į valstybinės žemės sklypą – teritorijoje esančio Patikėtinio valdomo žemės sklypo (sklypų) ir (ar) nekilnojamojo daikto (daiktų) unikalus numeris, žemės sklypo kadastro numeris, kiti žemės sklypo ir (ar) nekilnojamojo daikto kadastro duomenys, kurie buvo įrašyti Nekilnojamojo turto kadastre (tarp jų – pagrindinė žemės naudojimo paskirtis, žemės sklypo naudojimo būdas (būdai) (nurodoma, jeigu nustatyta), žemės sklypo plotas ir jo sudėtis pagal žemės naudmenų rūšis ir (ar) nekilnojamojo daikto plotas ir jo paskirtis) prašymo pateikimo dieną;
.	jeigu teritorija patenka į valstybinę žemę, kurioje nesuformuoti žemės sklypai, – teritorijos adresas ir teritorijoje vyraujanti paskirtis ir naudojimo būdas, numatyti Radviliškio rajono savivaldybės teritorijos bendruosiuose planuose ir jų sprendiniuose;
.	preliminarus Kompensacijos dydis, apskaičiuotas Apraše nustatyta tvarka;
.	informacija dėl Kompensacijos mokėjimo tvarkos;
.	asmuo ar institucija, kuris (kuri) atlygino dėl tų pačių ar skirtingų apribojimų taikymo teritorijoje (jos dalyje), sutampančioje su naujai nustatyta Įstatyme nurodyta teritorija (jos dalimi), ir (ar) priėmė sprendimą išmokėti kompensaciją, taikant kitą kompensavimo metodiką, arba į kurį kreiptasi dėl šių nuostolių atlyginimo, kompensacijos išmokėjimo (nurodoma, jeigu yra);
.	suinteresuoto asmens informavimo apie prašymo priėmimą, nagrinėjimą ir sprendimo priėmimą būdas (raštu, siunčiant paštu prašyme nurodytu adresu, ar elektroniniu paštu) (toliau – pasirinktas informavimo būdas).
.	Kartu su prašymu pateikiama:
.	teisės aktų reikalavimus atitinkantis įgaliojimas, jeigu prašymą teikia atstovaujantis asmuo, prašyme nurodant Aprašo 14.1 papunktyje nurodytus atstovaujančio asmens duomenis, ir asmens tapatybę patvirtinančio dokumento (paso arba asmens tapatybės kortelės) kopija, kai prašymą tiesiogiai (pasirašytinai), paštu, per kurjerius teikia fizinis asmuo;
.	Patikėtinio žemės ar žemės sklypo (sklypų), patenkančių į Įstatyme nurodytą teritoriją, pažymėjimo plane dokumentas, kuris parengtas atsižvelgiant į Įstatymo 6 straipsnio 1 dalyje nurodytą dokumentą, kurio pagrindu bus nustatomos Įstatyme nurodytos teritorijos. Patikėtinio žemės ar žemės sklypo (sklypų), patenkančios į Įstatyme nurodytą teritoriją, pažymėjimo plane dokumentas turi būti parengtas ir skaitmeniniu formatu bei atitikti Aprašo 4 priedą;
.	preliminaraus Kompensacijos dydžio apskaičiavimo pagrindimas pagal Aprašo 3 priedą;
.	dokumentai, pagrindžiantys Suinteresuoto asmens galimybę mokėti Kompensaciją vienkartine ar periodine įmoka; 
.	dokumentai, pagrindžiantys, kad buvo atlyginta dėl tų pačių ar skirtingų apribojimų taikymo teritorijoje (jos dalyje), sutampančioje su naujai nustatyta Įstatyme nurodyta teritorija (jos dalimi), sprendimo išmokėti kompensaciją, taikant kitą kompensavimo metodiką, kopija ir (ar) prašymo išmokėti šią kompensaciją kopija (pateikiama, jeigu yra);  
.	asmens tapatybę patvirtinančio dokumento (paso arba asmens tapatybės kortelės) kopija (pateikiama, kai prašymą tiesiogiai (pasirašytinai), paštu, per kurjerius teikia fizinis asmuo).
.	Patikėtinis įvertina gauto prašymo ir jo priedų turinio atitikimą Aprašo reikalavimams, įtvirtintiems Aprašo 14 ir 15 punktuose. Jeigu prašymas ar jo priedai neatitinka Aprašo nustatytų reikalavimų ir šiuos trūkumus galima ištaisyti, Patikėtinis per 3 darbo dienas nuo prašymo gavimo dienos apie tai raštu informuoja Suinteresuotą asmenį, nustatydamas ne trumpesnį kaip 10 darbo dienų nuo šio informavimo dienos terminą trūkumams pašalinti ir (ar) papildomai informacijai pateikti. Jeigu Suinteresuotas asmuo per nustatytą terminą pašalina trūkumus ir (ar) pateikia papildomą informaciją, laikoma, kad prašymas pateiktas tą dieną, kai buvo gautas pirmasis prašymas. Jeigu per nustatytą terminą trūkumai nepašalinami, prašymas nenagrinėjamas ir apie tai ne vėliau kaip per 5 darbo dienas nuo šio termino pabaigos pasirinktu informavimo būdu informuojamas Suinteresuotas asmuo. 
.	Jeigu prašyme yra nurodyta visa reikalinga informacija ir su prašymu kartu yra pateikti visi būtini dokumentai, Patikėtinis per 20 darbo dienų nuo prašymo gavimo dienos priima sprendimą dėl Sutikimo išdavimo ar neišdavimo ir, Sutikimo išdavimo atveju, apskaičiuoja Kompensacijos dydį ir nurodo jos mokėjimo tvarką. Kai dėl objektyvių priežasčių per šį terminą Patikėtinis negali priimti Sprendimo dėl Sutikimo išdavimo ar neišdavimo ar nustatyti ir apskaičiuoti Kompensacijos dydžio, Patikėtinis gali šį terminą pratęsti, bet ne ilgiau kaip 20 darbo dienų, iki šio termino pabaigos apie tai pasirinktu informavimo būdu per 5 darbo dienas nuo sprendimo pratęsti terminą priėmimo dienos informuodamas Suinteresuotą asmenį ir nurodydamas sprendimo pratęsti terminą priėmimo priežastis.
.	Sutikimas išduodamas Patikėtinio ar jo tinkamai įgalioto asmens sprendimu.
.	Sprendimas neišduoti Sutikimo, apskaičiuotas Kompensacijos dydis ir nurodyta Kompensacijos mokėjimo tvarka turi būti motyvuoti. 
.	Sprendimas neišduoti Sutikimo yra priimamas, kai:
.	Sutikimo išdavimas pažeistų sutarties ar administracinio akto, kuriuo Patikėtiniui yra suteikta valstybinės žemės patikėjimo teisė, nuostatas;
.	planuojama ūkinė ar kitokia veikla prieštarauja įstatymų ir (ar) kitų teisės aktų reikalavimams, galiojantiems teritorijų planavimo dokumentų sprendiniams; 
.	vadovaujantis Įstatymu Patikėtinio Sutikimas yra nereikalingas;
.	Įstatyme nurodytos teritorijos ir specialiųjų žemės naudojimo sąlygų nustatymas panaikins Patikėtinio galimybes nustatomoje teritorijoje teikti viešąsias paslaugas ar vykdyti jam priskirtas savivaldybės ar valstybės funkcijas;
.	Įstatyme nurodytos teritorijos ir specialiųjų žemės naudojimo sąlygų nustatymas panaikins galimybes realizuoti statinio (statinių) projektą (projektus), kuriems yra išduotas statybą leidžiantis dokumentas.
.	Suinteresuotas asmuo sprendimą atsisakyti išduoti Sutikimą turi teisę skųsti teismui teisės aktų nustatyta tvarka.
.	Jeigu Įstatyme numatyta teritorija apims ne tik Patikėtinio valdomą žemės sklypą (sklypus), tokiu atveju Sutikimo formoje (Aprašo 2 priedas) nurodoma, kad išduotas Sutikimas galioja gavus visų savininkų ar valstybinės ar savivaldybės žemės patikėtinių sutikimus dėl šių teritorijų nustatymo ir specialiųjų žemės naudojimo sąlygų šiai teritorijai taikymo.
.	Patikėtinis turi teisę vienašališku motyvuotu sprendimu atšaukti išduotą Sutikimą iki Sutikime nurodytos ūkinės ir (ar) kitokios veiklos, kurios vykdymui turi būti nustatomos Įstatyme numatytos teritorijos, pradžios dienos. Apie sprendimą atšaukti išduotą Sutikimą Patikėtinis Suinteresuotą asmenį informuoja per 5 darbo dienas nuo sprendimo priėmimo dienos. Patikėtinis, atšaukęs Sutikimą, privalo atlyginti visus Suinteresuoto asmens dėl tokio sprendimo patirtus tiesioginius nuostolius. Ginčai dėl priimto sprendimo atšaukti Sutikimą sprendžiami teisme.

 SKYRIUS


.	Suinteresuotas asmuo, prieš kreipdamasis į Patikėtinį dėl Sutikimo išdavimo, privalo apskaičiuoti mokėtinos Kompensacijos preliminarų dydį. Kompensacijos dydis yra nustatomas ir apskaičiuojamas Kompensacijos dėl specialiųjų žemės naudojimo sąlygų taikymo Įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikos III skyriaus nustatyta tvarka ir sąlygomis.
.	Patikėtinis, apskaičiuodamas Kompensacijos dydį iki Sutikimo išdavimo, įvertina Suinteresuoto asmens prašyme pateiktą Kompensacijos apskaičiavimo atitiktį Aprašo 24 punkto reikalavimams. Jeigu patikrinęs pateiktus Suinteresuoto asmens dokumentus Patikėtinis nustato, kad Kompensacijos suma yra didesnė nei Suinteresuoto asmens nurodyta preliminari Kompensacijos suma, yra taikoma didesnė reikšmė. Jeigu patikrinus pateiktus Suinteresuoto asmens dokumentus Patikėtinis nustato, kad Kompensacijos suma yra mažesnė nei Suinteresuoto asmens nurodyta preliminari Kompensacijos suma, yra taikoma mažesnė reikšmė.
.	Suinteresuotas asmuo nustatydamas ir apskaičiuodamas Kompensacijos preliminarų dydį privalo parengti ar surinkti ir vertinti šią informaciją ir dokumentus:
.	Patikėtinio žemės sklypo ir (ar) nekilnojamojo daikto kadastro duomenis pagrindžiantį Nekilnojamojo turto registro išrašą, žemės sklypo ir (ar) nekilnojamojo daikto kadastro duomenų bylos kopiją;
.	Patikėtinio žemės sklypo (sklypų), patenkančio į Įstatyme nurodytą teritoriją, pažymėjimo plane dokumentą, kuris parengtas atsižvelgiant į Įstatymo 6 straipsnio 1 dalyje nurodytą dokumentą, kurio pagrindu bus nustatomos Įstatyme nurodytos teritorijos. Patikėtinio žemės sklypo (sklypų), patenkančio į Įstatyme nurodytą teritoriją, pažymėjimo plane dokumentas turi būti parengtas ir skaitmeniniu formatu bei atitikti Aprašo 4 priedą;
.	kai teritorija patenka į valstybinę žemę, nesuformuotą atskirais žemės sklypais, –Radviliškio rajono savivaldybės teritorijos bendruosius planus ir jų sprendinius;
.	dokumentai, įrodantys nuostolių, kurie bus patiriami dėl specialiųjų žemės naudojimo sąlygų taikymo nustatytose Įstatyme nurodytose teritorijose, dydį, apskaičiuotą Kompensacijos dėl specialiųjų žemės naudojimo sąlygų taikymo Įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikos III skyriuje numatyta tvarka;
.	dokumentai, pagrindžiantys, kad buvo atlyginta dėl tų pačių ar skirtingų apribojimų taikymo teritorijoje (jos dalyje), sutampančioje su naujai nustatyta Įstatyme nurodyta teritorija (jos dalimi), sprendimo išmokėti kompensaciją, taikant kitą kompensavimo metodiką, kopija ir (ar) prašymo išmokėti šią kompensaciją kopija (pateikiama, jeigu yra).
.	Suinteresuotas asmuo, nustatęs ir apskaičiavęs preliminarų Kompensacijos dydį, privalo įsivertinti, ar jis bus pajėgus Kompensaciją išmokėti per 3 metus. Vertinimas atliekamas atsižvelgiant į Suinteresuoto asmens finansinius dokumentus, planuojamas gauti pajamas ir kitus objektyvius duomenis ar dokumentus. Konstatavus, kad Suinteresuotas asmuo bus pajėgus išmokėti Kompensaciją per 3 metus, Suinteresuotas asmuo ar, jeigu Suinteresuotas asmuo yra juridinis asmuo, Suinteresuoto asmens valdymo organai, Suinteresuoto asmens steigimo dokumentuose nustatyta tvarka, priima sprendimą dėl prašymo Patikėtiniui pateikimo ir patvirtina Suinteresuoto asmens galimybes prisiimti Kompensacijos dydžio papildomus finansinius įsipareigojimus. 
.	Sutikimas išduodamas sumokėjus visą arba dalį Kompensacijos.
.	Preliminarus Kompensacijos dydis ir jos išmokėjimo būdas nurodomi Kompensacijos apskaičiavimo akte, parengtame pagal Aprašo 3 priedą, kuris pateikiamas Patikėtiniui su prašymu dėl sutikimo išdavimo. Patikėtinis pagal Aprašo 24 punkte reikalavimus patikrina pateiktame Kompensacijos apskaičiavimo akte nurodytus duomenis ir nustatęs neatitikimus parengia patikslintą Kompensacijos apskaičiavimo aktą, kuriame nurodomas patikslintas Kompensacijos dydis ir išmokėjimo tvarka, ir jį pateikia Suinteresuotam asmeniui Aprašo 16 punkte nustatyta tvarka.
.	Jeigu Suinteresuotas asmuo nesutinka su Patikėtinio apskaičiuotu Kompensacijos dydžiu, jis apie tai per 20 darbo dienų nuo Sprendimo išduoti Sutikimą gavimo dienos raštu informuoja Patikėtinį. Kai Suinteresuotas asmuo nesutinka su apskaičiuotu Kompensacijos dydžiu, nuostolių dydis apskaičiuojamas taikant Lietuvos Respublikos turto ir verslo vertinimo pagrindų įstatyme nustatytą individualų turto ir (ar) verslo vertinimą (išskyrus Įstatymo 141 straipsnio 3 dalyje nurodytus atvejus, kai Kompensacijos dydis apskaičiuojamas pagal žemės sklypo vidutinę rinkos vertę, nustatytą Vyriausybės nustatyta tvarka taikant masinį turto vertinimą). Turto ir (ar) verslo vertinimą užsako ir už vertinimo darbus sumoka šiuo vertinimu suinteresuota šalis. 
.	Individualų turto ir (ar) verslo vertinimą užsakiusi šalis, gavusi vertinimo ataskaitą ir sutikdama su joje apskaičiuotu nuostolių dydžiu, apie tai informuoja kitą šalį pateikdama vertinimo ataskaitos kopiją. Patikėtinis, sutikdamas su vertinimo ataskaitoje (jos kopijoje) apskaičiuotu nuostolių dydžiu, per 20 darbo dienų nuo vertinimo ataskaitos (jos kopijos) gavimo dienos jos pagrindu priima naują sprendimą dėl Kompensacijos dydžio ir išmokėjimo tvarkos, apie kurį per 5 darbo dienas nuo sprendimo priėmimo pasirinktu informavimo būdu informuoja Suinteresuotą asmenį. Jei dėl objektyvių priežasčių per šį terminą naujas sprendimas negali būti priimtas, Patikėtinis gali šį terminą pratęsti Aprašo 17 punkte nustatyta tvarka.
.	Kai individualų turto ir (ar) verslo vertinimą užsakiusi šalis ar kita šalis nesutinka su nuostolių dydžiu, nustatytu taikant individualų turto ir (ar) verslo vertinimą, apie tai ji informuoja kitą šalį, o ginčas dėl Kompensacijos dydžio sprendžiamas šalių susitarimu arba teismo tvarka.
.	Tarp šalių kilęs ginčas dėl Kompensacijos dydžio neatleidžia Suinteresuoto asmens nuo prievolės sumokėti Patikėtiniui Kompensacijos dalį, dėl kurios dydžio tarp šalių ginčo nėra.

 SKYRIUS


.	Vienkartinė Kompensacija mokama vieną kartą ne vėliau kaip per 3 metus nuo sprendimo dėl Kompensacijos dydžio nustatymo ir išmokėjimo tvarkos priėmimo dienos, išskyrus atvejus, kai, pakeitus Įstatymą ir padidėjus Įstatyme nurodytoje teritorijoje taikomų Įstatymu nustatytų apribojimų apimčiai, Aprašo 5 punkte nurodytas asmuo, turintis teisę į Kompensaciją, pateikia Suinteresuotam asmeniui patikslintą Kompensacijos dydžio apskaičiavimo aktą dėl išmokėtos vienkartinės Kompensacijos peržiūrėjimo arba sprendimas dėl Kompensacijos dydžio nustatymo ir išmokėjimo tvarkos yra ginčijamas teisme. Periodinė Kompensacija išmokama per 3 metus nuo sprendimo dėl Kompensacijos dydžio nustatymo ir išmokėjimo tvarkos priėmimo dienos. Periodinė Kompensacija mokama kiekvienais metais ne ilgiau kaip 3 metus pagal apskaičiuotą dydį, jį išdėstant lygiomis dalimis kasmet, išskyrus atvejus, kai, pakeitus Įstatymą ir padidėjus Įstatyme nurodytoje teritorijoje taikomų Įstatymu nustatytų apribojimų apimčiai, Aprašo 4 punkte nurodytas asmuo, turintis teisę į Kompensaciją, pateikia Suinteresuotam asmeniui patikslintą Kompensacijos dydžio apskaičiavimo aktą dėl periodinės Kompensacijos peržiūrėjimo. Peržiūrėtas Kompensacijos dydžio apskaičiavimo aktas dėl sumokėtos vienkartinės ar periodinės Kompensacijos peržiūrėjimo teikiamas Suinteresuotam asmeniui ir vertinamas Aprašo III skyriuje nurodyta tvarka.
.	Tarp šalių kilęs ginčas dėl Kompensacijos dydžio neatleidžia Suinteresuoto asmens nuo prievolės sumokėti Patikėtiniui Kompensacijos dalį, dėl kurios dydžio tarp šalių ginčo nėra.

 SKYRIUS


.	Kompensacijos dėl Apraše nenurodytų specialiųjų žemės naudojimo sąlygų taikymo Įstatyme nurodytose teritorijose, kai šie nuostoliai mokami iš valstybės valdomų juridinių asmenų lėšų, apskaičiuojamos ir išmokamos pagal kituose įstatymuose nurodytas Vyriausybės patvirtintas kompensacijų apskaičiavimo ir išmokėjimo tvarkas, jeigu jose numatytos kompensacijos dėl atitinkamų specialiųjų žemės naudojimo sąlygų taikymo. 
.	Jeigu skirtingos Įstatyme nurodytos teritorijos (jų dalys) sutampa, Kompensaciją dėl specialiųjų žemės naudojimo sąlygų taikymo šiose sutampančiose teritorijose (jų dalyse) išmoka (arba pasidalina išmokėtos Kompensacijos išlaidas) atitinkami Kompensaciją išmokantys Suinteresuoti asmenys proporcingai pagal kiekvieno jų atitinkamai nustatytų apribojimų apimtį. 
.	Asmuo pagal išduotą Sutikimą privalo Sutikime nurodytas teritorijas nustatyti per 3 metus nuo Sutikimo išdavimo datos. Teritorijų nenustačius per 3 metus, Sutikimas nustoja galioti ir šios Aprašo nustatyta tvarka turi būti gautas naujas Sutikimas.
.	Aprašo nuostatas įgyvendinantys asmenys atsako teisės aktų nustatyta tvarka.
___________________________________


































Valstybinės žemės patikėtinio sutikimo dėl teritorijų, 
kuriose taikomos specialiosios žemės naudojimo 
sąlygos, nustatymo išdavimo ir valstybinės žemės 
patikėtinio patiriamų nuostolių dydžio apskaičiavimo 
ir atlyginimo tvarkos
 priedas

(Prašymo išduoti sutikimą forma)
____________________________________
Dokumento sudarytojas (asmuo, suinteresuotas ūkinės ir (ar) kitokios veiklos, dėl kurios turi būti nustatyta Įstatyme nurodyta teritorija, vykdymu) – pildoma pagal pastabą
Kam:
____________________________________
(valstybinės žemės patikėtiniui)



____________ Nr._____
(data)

1.	Įstatyme nurodytos teritorijos (teritorijų) dydis:	
2.	Dokumentas, kuriuo bus nustatomos teritorijos (įrašomas Lietuvos Respublikos specialiųjų žemės naudojimo sąlygų įstatymo 6 straipsnio 1 dalyje nurodytas aktualus dokumentas):	
3.	Planuojama vykdyti ūkinė ir (ar) kitokia veikla, kurios vykdymui turi būti nustatomos Įstatyme numatytos teritorijos:	
4.	Teritorijoje (teritorijose) taikytinos specialiosios žemės naudojimo sąlygos:	
5.	Sutikimo vykdyti ūkinę ir (ar) kitokią veiklą galiojimo terminas:	
6.	Teritorijos duomenys:
6.1.	 jeigu teritorija patenka į valstybinės žemės sklypą – teritorijoje esančio, Patikėtinio valdomo, žemės sklypo (sklypų) ir (ar) nekilnojamojo daikto (daiktų) unikalus numeris, žemės sklypo kadastro numeris, kiti žemės sklypo ir (ar) nekilnojamojo daikto kadastro duomenys, kurie buvo įrašyti Nekilnojamojo turto kadastre (tarp jų – pagrindinė žemės naudojimo paskirtis, žemės sklypo naudojimo būdas (būdai) (nurodoma, jeigu nustatyta), žemės sklypo plotas ir jo sudėtis pagal žemės naudmenų rūšis ir (ar) nekilnojamojo daikto plotas ir jo paskirtis) prašymo pateikimo dieną;*	
6.2.	jeigu teritorija patenka į valstybinę žemę, kurioje nesuformuoti žemės sklypai, – teritorijos adresas ir teritorijoje vyraujanti paskirtis ir naudojimo būdas numatytas  Radviliškio rajono savivaldybės teritorijos bendruosiuose planuose ir jų sprendiniuose.**	
7.	Preliminarus Kompensacijos dydis, apskaičiuotas Aprašo numatyta tvarka:	
8.	Informacija dėl Kompensacijos mokėjimo tvarkos:	Vienkartinė / periodinė
9.	Asmuo ar institucija, kuris (kuri) atlygino dėl tų pačių ar skirtingų apribojimų taikymo teritorijoje (jos dalyje), sutampančioje su naujai nustatyta Įstatyme nurodyta teritorija (jos dalimi), ir (ar) priėmė sprendimą išmokėti kompensaciją, taikant kitą kompensavimo metodiką, arba į kurį kreiptasi dėl šių nuostolių atlyginimo, kompensacijos išmokėjimo (nurodoma, jeigu yra):	
10.	Suinteresuoto asmens informavimo apie prašymo priėmimą, nagrinėjimą ir sprendimo priėmimą būdas (raštu, siunčiant paštu prašyme nurodytu adresu, ar elektroniniu paštu):	


PRIDEDAMA:
.	Teisės aktų reikalavimus atitinkantis įgaliojimas, jeigu prašymą teikia atstovaujantis asmuo, prašyme nurodant Aprašo 13.1 papunktyje nurodytus atstovaujančio asmens duomenis, ir asmens tapatybę patvirtinančio dokumento (paso arba asmens tapatybės kortelės) kopija, kai prašymą tiesiogiai (pasirašytinai), paštu, per kurjerius teikia fizinis asmuo.
.	Patikėtinio žemės sklypo (sklypų), patenkančio į Įstatyme nurodytą teritoriją, pažymėjimo plane dokumentas, kuris parengtas atsižvelgiant į Įstatymo 6 straipsnio 1 dalyje nurodytą dokumentą, kurio pagrindu bus nustatomos Įstatyme nurodytos teritorijos. Patikėtinio žemės sklypo (sklypų), patenkančio į Įstatyme nurodytą teritoriją, pažymėjimo plane dokumentas turi būti parengtas ir skaitmeniniu formatu bei atitikti Lietuvos Respublikos nekilnojamojo turto kadastro nuostatuose, patvirtintuose Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, numatytus reikalavimus, keliamus dokumentams, kurių pagrindu Įstatyme nurodytos teritorijos yra registruojamos Nekilnojamojo turto kadastre ir Nekilnojamojo turto registre.
.	Preliminaraus Kompensacijos dydžio apskaičiavimo aktas.
.	Dokumentai pagrindžiantys Suinteresuoto asmens galimybę mokėti Kompensaciją vienkartine ar periodine įmoka.
.	Dokumentai, pagrindžiantys, kad buvo atlyginta dėl tų pačių ar skirtingų apribojimų taikymo teritorijoje (jos dalyje), sutampančioje su naujai nustatyta Įstatyme nurodyta teritorija (jos dalimi), sprendimo išmokėti kompensaciją, taikant kitą kompensavimo metodiką, kopija ir (ar) prašymo išmokėti šią kompensaciją kopija (pateikiama, jeigu yra). 
.	Asmens tapatybę patvirtinančio dokumento (paso arba asmens tapatybės kortelės) kopija (pateikiama, kai prašymą tiesiogiai (pasirašytinai), paštu, per kurjerius teikia fizinis asmuo).


(Prašymą teikiančio asmens parašas ir vardas, pavardė)

Pastaba. Pildant prašymą:
Jeigu prašymą teikia fizinis asmuo, nurodomi šie duomenys: vardas, pavardė, gimimo data, kontaktiniai duomenys (adresas, telefono numeris, elektroninio pašto adresas, banko arba kitos įstaigos pavadinimas ir atsiskaitomosios sąskaitos numeris).
Jeigu prašymą teikia juridinis asmuo arba kitos užsienio organizacijos, neturinčios juridinio asmens statuso, nurodomi šie duomenys: teisinė forma, pavadinimas, kodas, kontaktiniai duomenys (adresas, telefono numeris, elektroninio pašto adresas, banko arba kitos kredito įstaigos pavadinimas, atsiskaitomosios sąskaitos numeris), atstovaujančiojo asmens pareigos, vardas, pavardė.
*Pildoma, kai prašoma išduoti sutikimą valstybinės žemės sklype

** Pildoma, kai teritorija patenka į valstybinę žemę, nesuformuotą atskiru žemės sklypu.

_________________________________


Valstybinės žemės patikėtinio sutikimo dėl teritorijų, 
kuriose taikomos specialiosios žemės naudojimo 
sąlygos, nustatymo išdavimo ir valstybinės žemės 
patikėtinio patiriamų nuostolių dydžio apskaičiavimo 
ir atlyginimo tvarkos
 priedas

(Sutikimo forma)
____________________________________
(valstybinės žemės patikėtinis)

Kam: Visiems suinteresuotiems asmenims
Siunčiama____________________
(asmuo, suinteresuotas ūkinės ir (ar) kitokios veiklos, dėl kurios turi būti nustatyta Įstatyme nurodyta teritorija, vykdymu) – pildoma pagal pastabą



____________ Nr._____
(data)

1.	Įstatyme nurodytos teritorijos (teritorijų) dydis:	
2.	Dokumentas, kuriuo bus nustatomos teritorijos (įrašomas Lietuvos Respublikos specialiųjų žemės naudojimo sąlygų įstatymo 6 straipsnio 1 dalyje nurodytas aktualus dokumentas):	
3.	Planuojama vykdyti ūkinė ir (ar) kitokia veikla, kurios vykdymui turi būti nustatomos Įstatyme numatytos teritorijos:	
4.	Sutikimo vykdyti ūkinę ir (ar) kitokią veiklą galiojimo terminas:	Neterminuotas / __________ metai
5.	Teritorijoje (teritorijose) taikytinos specialiosios žemės naudojimo sąlygos:	
6.	Teritorijos duomenys:
6.1.	 jeigu teritorija patenka į valstybinės žemės sklypą – teritorijoje esančio, Patikėtinio valdomo, žemės sklypo (sklypų) ir (ar) nekilnojamojo daikto (daiktų) unikalus numeris, žemės sklypo kadastro numeris, kiti žemės sklypo ir (ar) nekilnojamojo daikto kadastro duomenys, kurie buvo įrašyti Nekilnojamojo turto kadastre (tarp jų – pagrindinė žemės naudojimo paskirtis, žemės sklypo naudojimo būdas (būdai) (nurodoma, jeigu nustatyta), žemės sklypo plotas ir jo sudėtis pagal žemės naudmenų rūšis ir (ar) nekilnojamojo daikto plotas ir jo paskirtis) prašymo pateikimo dieną;*	
6.2.	 jeigu teritorija patenka į valstybinę žemę, kurioje nesuformuoti žemės sklypai, – teritorijos adresas ir teritorijoje vyraujanti paskirtis ir naudojimo būdas numatytas Radviliškio rajono  savivaldybės teritorijos bendruosiuose planuose ir jų sprendiniuose.**	
7.	Informacija apie žemės sklypo (sklypų) ir (ar) nekilnojamojo daikto (daiktų) bendraturčius ar patikėtinius:***	
8.	Kompensacijos dydis:	
9.	Informacija dėl Kompensacijos mokėjimo tvarkos:	Vienkartinė / periodinė
10.	Informavimo apie pradedamas taikyti specialiąsias žemės naudojimo sąlygas, jų taikymo pabaigą tvarka:	Specialiosios žemės naudojimo sąlygos pradedamos taikyti, kaip tai numatyta Specialiųjų žemės naudojimo sąlygų įstatymo 9 ir 10 straipsniuose. Apie specialiųjų žemės naudojimo sąlygų pabaigą bus informuojama per 20 darbo dienų nuo jų išregistravimo.


Sutikimo pagrindu ūkinė ir (ar) kitokia veikla privalo būti pradėta vykdyti ir sutikime nurodytos teritorijos ir joms taikytinos specialiosios žemės naudojimo sąlygos privalo būti įregistruotos per 5 metus nuo sutikimo išdavimo dienos. Šis terminas yra naikinamasis ir po jo pasibaigimo sutikimo galiojimas laikomas pasibaigusiu.
Šiuo sutikimu yra suteikiama teisė teisės aktuose nustatyta tvarka nustatyti, įregistruoti ir išregistruoti sutikime nurodytas teritorijas ir joms taikytinas specialiąsias žemės naudojimo sąlygas.
Išduotas Sutikimas galioja gavus visų savininkų ar valstybinės ar savivaldybės žemės patikėtinių sutikimus dėl šių teritorijų nustatymo ir specialiųjų žemės naudojimo sąlygų šiai teritorijai taikymo (jeigu taikoma).
Išduotas Sutikimas įsigalioja tik sumokėjus Kompensaciją arba pateikus Kompensacijos dydžio užtikrinimą dėl Kompensacijos sumokėjimo įsipareigojimo įvykdymo (jeigu taikoma).
PRIDEDAMA:
.	Įgaliojimas (jeigu sutikimą teikia atstovaujantis asmuo).
.	Patikėtinio žemės sklypo (sklypų), patenkančio į Įstatyme nurodytą teritoriją, pažymėjimo plane dokumentas, kuris parengtas atsižvelgiant į Įstatymo 6 straipsnio 1 dalyje nurodytą dokumentą, kurio pagrindu bus nustatomos Įstatyme nurodytos teritorijos.
.	Kompensacijos dydžio apskaičiavimo aktas.

(Sutikimą pasirašančio asmens parašas ir vardas, pavardė)

Pastaba. Pildant sutikimą:
Jeigu sutikimą išduodamas fiziniam asmeniui, nurodomi šie duomenys: vardas, pavardė, gimimo data, kontaktiniai duomenys (adresas, telefono numeris, elektroninio pašto adresas, banko arba kitos įstaigos pavadinimas ir atsiskaitomosios sąskaitos numeris).
Jeigu sutikimas išduodamas juridiniam asmeniui arba kitai užsienio organizacijai, neturinčiai juridinio asmens statuso, nurodomi šie duomenys: teisinė forma, pavadinimas, kodas, kontaktiniai duomenys (adresas, telefono numeris, elektroninio pašto adresas, banko arba kitos kredito įstaigos pavadinimas, atsiskaitomosios sąskaitos numeris), atstovaujančiojo asmens pareigos, vardas, pavardė.

*Pildoma, kai prašoma išduoti sutikimą valstybinės žemės sklype

** Pildoma, kai teritorija patenka į valstybinę žemę, nesuformuotą atskiru žemės sklypu.
*** Pildoma, kai valstybinės žemės sklypas valomas kartu su kitais bendrasavininkais ar patikėtiniais.******

_____________________________________________________


Valstybinės žemės patikėtinio sutikimo dėl teritorijų, 
kuriose taikomos specialiosios žemės naudojimo 
sąlygos, nustatymo išdavimo ir valstybinės žemės 
patikėtinio patiriamų nuostolių dydžio apskaičiavimo 
ir atlyginimo tvarkos
 priedas



(sudarytojo pavadinimas)



____________ Nr. ___________
(data)

(vieta)

.	Valstybinės žemės, kurioje nesuformuoti žemės sklypai, ir (ar) žemės sklypo ar nekilnojamojo daikto savininkas ar valstybinės (savivaldybės) žemės patikėtinis, ar kitas asmuo, turintis teisę gauti kompensaciją
_______________________________________________________________________________________ 
(vardas ir pavardė, asmens kodas; asmens nesutrumpintas pavadinimas ir kodas)

.	Valstybinė žemė, kurioje nesuformuoti žemės sklypai, ir (ar) žemės sklypas, kuriems taikomos specialiosios žemės naudojimo sąlygos 
_______________________________________________________________________________________ 
(žemės sklypo adresas, kadastro numeris, unikalus numeris)

.	Valstybinėje žemėje, kurioje nesuformuoti žemės sklypai, ir (ar) žemės sklype esančios teritorijos, kurioje taikomos specialiosios žemės naudojimo sąlygos, plotas ___________________________________  ha arba nekilnojamojo daikto plotas ___________________________________  kv. m.

.	Vienkartinės kompensacijos suma _____________________________ Eur (jeigu taikoma)
.	Vienkartinės kompensacijos sumos dalies (už nuostolius, patirtus dėl prarastos ir (ar) sumažėjusios galimybės naudoti, valdyti žemės sklypą (jo dalį) ir (ar) disponuoti juo  (jo dalimi) pagal pagrindinę žemės naudojimo paskirtį, žemės sklypo naudojimo būdą (būdus), ir įvertinus taikomų specialiųjų žemės naudojimo sąlygų visumą) pagrindimas (jeigu taikoma): 
Kd =  Sd x Vk x Kn + Pn
Sd = 
Vk = 
Kn = 
Pn = 
.	Vienkartinės kompensacijos sumos dalies (už nuostolius, patirtus dėl prarastos ir (ar) sumažėjusios galimybės valdyti, naudoti nekilnojamąjį daiktą ir (ar) disponuoti juo) pagrindimas (jeigu taikoma):
Kd = Vk x Kn + Pn
Vk = 
Kn = 
Pn =

.	Periodinės kompensacijos suma _____________________________ Eur (jeigu taikoma)
.	Periodinės kompensacijos suma mokama _______________ metus.
.	Periodinės kompensacijos sumos dalies (už nuostolius, patirtus dėl prarastos ir (ar) sumažėjusios galimybės naudoti, valdyti žemės sklypą (jo dalį) ir (ar) disponuoti juo (jo dalimi) pagal pagrindinę žemės naudojimo paskirtį, žemės sklypo naudojimo būdą (būdus) ir įvertinus taikomų specialiųjų žemės naudojimo sąlygų visumą) pagrindimas (jeigu taikoma): 
Kd =  Sd x Vk x Kn + Pn
Sd =
Vk  =
Kn  =
Pn  = 
.	Periodinės kompensacijos sumos dalies (už nuostolius, patirtus dėl prarastos ir (ar) sumažėjusios galimybės valdyti, naudoti nekilnojamąjį daiktą ir (ar) disponuoti juo) pagrindimas (jeigu taikoma):
Kd = Vk x Kn + Pn
Vk  = 
Kn  = 
Pn  =

Apskaičiavo:
_________________________                      ___________________                  ___________ 
(pareigų pavadinimas)                                                       (parašas)                                 (vardas ir pavardė)


. Visos pinigų sumos rašomos skaičiais ir žodžiais.
. Kompensacijos apskaičiavimo formulės dedamųjų reikšmės nurodytos Lietuvos Respublikos Vyriausybės 2019 m. gruodžio 11 d. nutarimu Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ patvirtintos Kompensacijos dėl specialiųjų žemės naudojimo sąlygų taikymo Įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikos 27 ir 28 punktuose.

––––––––––––––––––––



Valstybinės žemės patikėtinio sutikimo dėl teritorijų, 
kuriose taikomos specialiosios žemės naudojimo 
sąlygos, nustatymo išdavimo ir valstybinės žemės 
patikėtinio patiriamų nuostolių dydžio apskaičiavimo 
ir atlyginimo tvarkos
 priedas



___________________________________________________________________________
(Lietuvos Respublikos ar užsienio juridinio asmens ar kitos užsienio organizacijos, parengusios planą, pavadinimas)


____________________
(data)

Kadastro vietovė:	………………………	Blokas	Sklypas
Žemės sklypo kadastro Nr.												
Gatvė, namo Nr.	
Kaimas (miestelis)	
Seniūnija	
Miestas (rajonas)	
Apskritis	






Teritorijos, kuriose taikomos specialiosios žemės naudojimo sąlygos:
Kodas	Pavadinimas	Plotas, hektarais
		


Rengėjas:
_________________                       _________________                      
(parašas)                                           (vardas ir pavardė)



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS PATIKĖTINIO SUTIKIMO DĖL TERITORIJŲ, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, IŠDAVIMO IR VALSTYBINĖS ŽEMĖS PATIKĖTINIO PATIRIAMŲ NUOSTOLIŲ DYDŽIO APSKAIČIAVIMO IR ATLYGINIMO TVARKOS APRAŠO PATVIRTINIMO“
AIŠKINAMASIS RAŠTAS

2025 m. balandžio 8 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Šio sprendimo projekto tikslas – patvirtinti Radviliškio rajono savivaldybės kaip valstybinės žemės patikėtinio sutikimų dėl teritorijų, kuriose taikomos specialiosios žemės naudojimo sąlygos, išdavimo tvarkos aprašą.	
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracijos Architektūros ir urbanistikos skyrius (toliau – Architektūros ir urbanistikos skyrius). Sprendimo projektą parengė Architektūros ir urbanistikos skyriaus vyriausioji specialistė Viktorija Draugšienė.
. Kaip šiuo metu yra reguliuojami projekte aptarti teisiniai santykiai.
Lietuvos Respublikos specialiųjų žemės naudojimo sąlygų įstatymo (toliau – SŽNSĮ) 7 straipsnio 1 dalyje reglamentuojama, kad: šiame įstatyme nurodytos teritorijos (toliau – Teritorijos) nustatomos gavus į šias teritorijas patenkančio Nekilnojamojo turto registre įregistruoto žemės sklypo savininko, valstybinės ar savivaldybės žemės patikėtinio, o kai žemės sklypas nesuformuotas, valstybinės žemės patikėtinio rašytinį sutikimą dėl Teritorijos (Teritorijų) nustatymo (toliau –valstybinės žemės patikėtinio sutikimas), išskyrus šio straipsnio 3 dalyje nurodytus atvejus, kai šis sutikimas neprivalomas; žemės savininko, valstybinės ar savivaldybės žemės patikėtinio sutikimą gauna asmuo (fiziniai asmenys, juridiniai asmenys ar jų padaliniai, kitos organizacijos ar jų padaliniai), suinteresuotas ūkinės ir (ar) kitokios veiklos, dėl kurios turi būti nustatytos SŽNSĮ nurodytos teritorijos, vykdymu.
SŽNSĮ 7 straipsnio 5 dalyje reglamentuojama, kad valstybinės žemės patikėtinio sutikimas duodamas šio valstybinės žemės patikėtinio nustatyta tvarka.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Teigiamos – bus įgyvendinta valstybės politika žemės valdymo srityje ir vykdomos savivaldybės merui teisės aktais priskirtos valstybinės žemės administravimo funkcijos. 
Neigiamų pasekmių dėl priimto sprendimo projekto nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas atliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Antikorupcinio vertinimo pažyma.


Architektūros ir urbanistikos skyriaus
vyriausioji specialistė                                                                                            Viktorija Draugšienė








